laion/Wikipedia-Exotic huggingface dataset:
דוד גרוסמן

האם התכוונתם ל... דויד גרוסמן (יליד 1954) – סופר ישראלי דוד גרוסמן (גאוגרף) (1934–2023) – פרופסור לגאוגרפיה באוניברסיטת בר-אילן יצחק דוד גרוסמן (יליד 1946) – רבה של מגדל העמק וחבר מועצת הרבנות הראשית, מייסד ונשיא רשת מוסדות החינוך "מגדל אור" והעומד בראש "מפעלות הרב גרוסמן"
לוסיל קליפטון

לוסיל קליפטון (באנגלית: Lucille Clifton‏; 27 ביוני 1936 – 13 בפברואר 2010) הייתה משוררת אפרו אמריקאית וסופרת ילדים ידועה. לוסיל קליפטון, בשם נעוריה סיילס, נולדה בפרבר של שחורים שליד העיר באפלו, בצפון מדינת ניו יורק. הוריה היו עניים מאוד, והיא נאלצה לצאת לעבודה מגיל צעיר. היא הייתה חופפת שיער במספרה, ובמקביל נאבקה על השלמת לימודיה. כבר מילדותה התבלטה בכישרונותיה, גם בתחום המתמטיקה וגם בתחום הכתיבה היוצרת. היא החלה את לימודיה באוניברסיטת הווארד ולמדה שם בין השנים 1953 ל-1955. אחר כך השלימה את לימודיה באוניברסיטה של מדינת ניו יורק, שליד עיר הולדתה באפלו. בשנת 1958 נישאה לפסל ופילוסוף פְרֶד קליפטון, שמת במיטב שנותיו. נולדו לשניים ארבע בנות ושני בנים. בשנת 1967 המשפחה עברה לגור בבלטימור. בהיותה מתגוררת בעיר, לוסיל קליפטון התחברה לחבורת משוררים של העיר לרבות אנדרי קודרסקו. בשנת 1969 פרסמה לוסיל קלפטון את ספר שיריה הראשון, שזכה להיכלל בין עשרת ספרי השירה האמריקאיים הטובים ביותר, שערך "הניו יורק טיימס". מאז היא פרסמה קובצי שירה רבים שהקנו לה פרסי-ספרות חשובים, הייתה "שרת השירה" של מדינת מרילנד, נבחרה לנגידה של האקדמיה של המשוררים האמריקנים. בשנים 1985 עד 1989 כיהנה כפרופסור לספרות באוניברסיטת קליפורניה בסנטה קרוז ולאחר מכן במכללת סנט. מרי שבדרום מרילנד. שירתה עזת-הביטוי חושפת ללא רתיעה את עולם האישה בכלל ואת זה של האישה השחורה בפרט. לוסיל קליפטון קיבלה את פרס ספר השירה האמריקאי הטוב ביותר לשנת 2006. שם הספר "Blessing The Boats: New And Selected Poems 1988-2000", אסופה של 19 שירים העוסקים במיתוסים, משפחה, דרום ארצות הברית ואלוהים. לוסיל קליפטון זכתה לפרסום רב הן בשל ספרי הילדים הרבים שלה והן בשל הופעותיה בתוכניות טלוויזיה שונות. היא זכתה לפרסים ספרותיים על שירתה (בהם פרס אניספילד-וולף למפעל חיים בשנת 2001), לעיטורי כבוד וציונים על כתיבתה לילדים, ולשבחים על עבודתה כמורה ומנחה בחוגי יצירה. לעברית תורגמו רק שירים מועטים משלה, בעיקר על ידי חובבים. בשנת 2022 יצא לאור בעברית ספרה של קליפטון "אמריקה עשתה מאיתנו גיבורות", בתרגומה של רעות בן יעקב (הוצאת טנג'יר). שילוח תרגם לעברית משה דור הֶעָלִים סְבוּרִים שֶׁשִּׁלּוּחַ כָּזֶה מַשְׁמַע אַהֲבָה אַהֲבָה כָּזֹאת מַשְׁמַע אֱמוּנָה אֱמוּנָה כָּזֹאת מַשְׁמַע חֶסֶד חֶסֶד כָּזֶה מַשְׁמַע אֱלֹהִים אֲנִי תְּמִימַת דֵּעִים עִם הֶעָלִים. משה דור, שירה בשבי האקדמיה, באתר הארץ, 3 ביולי 2007 משה דור, המאמא של הגטו, באתר ynet, 23 בפברואר 2010 הומאז' לירכיים שלי, שיר מתורגם של לוסיל קליפטון, באתר "במה חדשה" כושילאמאשלהם(הקישור אינו פעיל), אנתולוגיית שירה שחורה, הוצאת "רעב", 2012 לוסיל קליפטון, באתר אנציקלופדיה בריטניקה (באנגלית) לוסיל קליפטון, באתר MusicBrainz (באנגלית) לוסיל קליפטון, באתר Discogs (באנגלית) שני פוקר, ב"אמריקה עשתה מאיתנו גיבורות" קליפטון כותבת מתוך מחויבות פוליטית כלפי נשים אפרו־אמריקאיות, באתר הארץ, 30 בנובמבר 2022
הגדה השמאלית

הגדה השמאלית (בצרפתית: La Rive Gauche) הוא אזור בפריז הנמצא מדרום לנהר הסן החוצה את העיר (לפיכך, הכינוי "הגדה השמאלית" הוא מנקודת מבטו של אדם השט בנהר עם כיוון זרימתו מערבה). מעבר לזיהוי הגאוגרפי, הכינוי "הגדה השמאלית" מתייחס למאפיינים התרבותיים והחברתיים של אזור זה, שהרובע הבולט בו הוא הרובע הלטיני. רחובות עיקריים בגדה השמאלית הם שדרות סן ז'רמן ושדרות סן מישל. שישה מתוך עשרים הרבעים של פריז מצויים בגדה השמאלית: הרובע החמישי הרובע השישי הרובע השביעי הרובע השלושה עשר הרובע הארבעה עשר הרובע החמישה עשר הגדה הימנית רובעי פריז אתר האינטרנט הרשמי של הגדה השמאלית הגדה השמאלית באתר ויקימסע (באנגלית) ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
איל סן לואי

איל סן לואי (בצרפתית: Île Saint-Louis) הוא האי הקטן מבין שני האיים הטבעיים שבנהר הסן בעיר פריז, צרפת (האי השני הוא איל דה לה סיטה). איל סן לואי שייך לרובע הרביעי של העיר, והוא נקרא על שמו של לואי התשיעי מלך צרפת (לואי הקדוש). האי מחובר במערכת גשרים ליתר חלקי פריז, בגדה הימנית ובגדה השמאלית, וכן לאיל דה לה סיטה, באמצעות גשר סן לואי. האי, שכיום משמש בעיקר למגורים, היה בעבר שני איים בלתי מיושבים ששמשו כשדה מרעה לבקר וכאזור לאחסון עצים. בנייתו הצפופה במהלך המאה ה-17, בעת מלכותם של אנרי הרביעי ולואי השלושה עשר, היא אחת הדוגמאות הראשונות לתכנון עירוני. האזור מופה ונבנה מקצה האי לקצהו בין השנים 1613-1664, והפך למעין נווה מדבר שליו ורגוע בלב העיר הרוגשת. לאי רחוב ראשי אחד, אשר חוצה אותו ממזרח למערב, אין בו תחנת מטרו, אך מצויות בו שתי תחנות אוטובוס. חמישה גשרים מאפשרים גישה אל האי: גשר סן לואי – מחבר את האי לאיל דה לה סיטה גשר לה טורנל מקשר את האי לגדה השמאלית גשר לואי פיליפ מחבר את האי לגדה הימנית גשר מארי גם הוא מגיע אל הגדה הימנית גשר סולי חוצה את האי מהגדה הימנית לשמאלית. מדיה וקבצים בנושא איל סן לואי בוויקישיתוף תמר מושינסקי, אי שם מעבר לגשר: סיור באיים שבמרכז פריז, באתר הארץ, 26 במאי 2018 Ile Saint Louis : היסטוריה של האי בצרפתית צרפת
אייריש קרים

אייריש קרים (באנגלית: Irish Cream) הוא ליקר על בסיס שמנת וויסקי אירי. אחד מסוגי האייריש קרים הידועים ביותר הוא אייריש קרים של חברת בייליס, שהיה הראשון שיוצר בשנת 1974. מותגים נוספים מוכרים הם "קרולנס", "מילווד" ו"בושמילס קרים". נהוג לשתות אייריש קרים במגוון דרכים – כמשקה נקי, עם קרח, כחלק מקוקטייל או כתוספת לקפה במקום חלב וסוכר. בקבוק אייריש קרים של בייליס. בקבוק איריש קרים של בלאק אייריש. אייריש קופי אורגזמה (קוקטייל) אייריש קאר בומב האתר הרשמי של בייליס אייריש קרים ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
דגל טובאלו

דגל טובאלו הנוכחי אומץ בשנת 1978 לאחר שהמדינה הופרדה מגילברטס בשנת 1976. כמו מדינות חסות לשעבר רבות של הממלכה המאוחדת, דגל טובאלו מבוסס על היוניון ג'ק, שמופיע בקנטון השמאלי העליון של הדגל. הדגל הקודם (עם הגילברטס) היה מבוסס גם הוא על היוניון ג'ק אך כלל גם סמל שנוצר על ידי ארתור גרימבל, הנציב הבריטי, בשנת 1932, בעת שטובאלו הייתה מושבה בריטית. הכוכבים מסמלים את תשעת האיים המרכיבים את טובאלו; סידור הכוכבים הוא נכון גאוגרפית כאשר הדגל תלוי כלפי מטה (בשל המיקום האסטרונומי בשמים). בשנת 1995 הוחלף הדגל בדגל חדש שלא היה מבוסס על הדגל הבריטי, וגם סימל את האיים על ידי כוכבים. עם זאת, התושבים לא אהבו אותו והדגל הקודם הוחזר לשימוש בשנת 1997, עם שינויים קלים. סמל טובאלו המנון טובאלו מדיה וקבצים בנושא דגל טובאלו בוויקישיתוף טובאלו, באתר דגלי העולם (באנגלית) דגל טובאלו, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מזכרת משה

מזכרת משה היא שכונה בירושלים שנוסדה בשנת 1882, ובנייתה הושלמה בשנת 1885, הודות לסיוע הכספי שקיבלה מ'קרן משה מונטיפיורי', שהוקמה בשנת 1874, במלאת תשעים שנה לנדבן היהודי-בריטי משה מונטיפיורי. השכונה נועדה לציבור תושבים אשכנזים, בעוד שהשכונה הסמוכה, אהל משה, שנוסדה כשנה אחריה מכספי הקרן, נועדה לספרדים. 'קרן משה מונטיפיורי' שמה לה למטרה לסייע ליהודי ארץ ישראל על ידי עידוד פעולות יצרניות. הקרן סייעה ליהודי ירושלים לבנות שכונות מחוץ לחומות העיר, במסגרת הלוואה ארוכת טווח ללא ריבית. חמש שכונות נבנו באופן זה, וכולן נושאות את שמו של מונטיפיורי: מזכרת משה, אוהל משה, ימין משה, זיכרון משה וקריית משה. על כך כתב ש"י עגנון בספרו 'תמול שלשום': "וכל מקום שם בירושלים נקרא משה: אוהל משה, וזיכרון משה, וימין משה, ומזכרת משה. מבקש אתה ללכת לאחד ממשה אלה, אך שוכח אתה אותה מילה קטנה שנטפלה למשה, ואתה הולך ממשה למשה, ואין אתה מגיע למשה זה שרצית". השכונה גם הוזכרה בשירו של דן אלמגור "ירושלים שלי": "אמר הרוכל ממזכרת משה/ירושלים שלי/היא מחנה יהודה בערב חגים/ שבת של פפיטס קללות נהגים/וחומוס של רחמו וריח דגים/וחומוס של רחמו וריח דגים/כביסה על הכביש ומקלחת מדלי/ירושלים שלי". מזכרת משה נבנתה על קרקע שהייתה שייכת לשכונה הסמוכה, משכנות ישראל, אשר מקימיה לא הצליחו לבנותה במתכונת הגדולה שאליה קיוו. השכונה נבנתה כחצר צרה וארוכה, המוקפת בתים הצמודים זה לזה וסוגרים עליה. התוכנית המקורית הייתה לטפח חצר זו לכדי גן ירק שופע, עטור צמחים, עצי אקליפטוס ואף מזרקה קטנה. אך בפועל החצר נותרה ריקה ומוזנחת, ונוצלה לבורות מים רבים. מכתב תלונה שפרסם יהודי ירושלמי בשנת 1885 בדפי עיתון 'הצבי' לאליעזר בן-יהודה, מלמד כי השכונה וסביבותיה היו אז מלוכלכים ומוזנחים, כנראה בשל חוסר מודעות של תושביה, יוצאי העיר העתיקה, להיגיינה וניקיון. הנהלת הקרן התריעה בפני התושבים, כי מי שלא יקפיד על הניקיון (פינוי אשפה, הטלת שפכים במקומות הראויים וכו') יגורש מהשכונה. נראה שהאזהרה הועילה, כי השכונה הלכה והתבססה, ואף נפתחו בה בתי עסק זעירים, כמו חנות לממכר פחמים, חנות יינות, מצחצח נעליים, מאפייה ועוד. בית הכנסת 'חסד ורחמים' הוקם בשנת 1925 על ידי בני משפחות ספרדיות וותיקות מהעיר העתיקה. חזיתו של בית הכנסת מעוטרת בדלת מתכת ועליה סמליהם של 12 שבטי ישראל, וכן דלת מפוארת בעזרת נשים, שעליה תבליט עם מלות הפרק "אשת חיל מי ימצא" (משלי). כיום שוכנים בחצר מתקני ציבור כמו מקלט, מגרש כדורסל וגן ילדים, וכן כמה גמ"חים בתי תבשיל לעניים. מ"חלום האקליפטוסים" נותרו רק שניים בצפון החצר, ושורשיהם נוגעים בתשתיות הצנרת. בסמוך שוכן מבנה ששימש עם הקמתו ב-1938 כמועדון נוער. כיום נקרא המקום בשם 'בית וינר', ומשמש כמרכז "ארץ מורשת", ובו חדרי לימוד, ספרייה וארכיון המתעד את השכונות באזור. מדיה וקבצים בנושא מזכרת משה בוויקישיתוף מזכרת משה (ירושלים, ישראל), דף שער בספרייה הלאומית
מהנדס טיסה

מהנדס טיסה (בחיל האוויר הישראלי: מכונן אוויר) הוא איש צוות אוויר במטוסים שאחראי לבדיקת המטוס לפני ואחרי כל טיסה ולניטור המערכות במטוס בזמן הטיסה. המערכות המנוטרות הן בין היתר: לחץ האוויר, הדלק, בקרת הסביבה, המערכת ההידראולית ומערכת החשמל. בחלק מהמטוסים הצבאיים מבצע מהנדס הטיסה בדיקה מקיפה של כלל המערכות[דרוש מקור]. עמדת מהנדס הטיסה ממוקמת בתא הטייס, בדרך כלל מאחורי ובין הטייס וטייס המשנה. במספר מטוסים צבאיים כמו בc-130 יושב מהנדס הטיסה בין הטייסים, במטוסי בואינג הוא יושב מול פאנל צדדי אשר בו מחווני ומפסקי המערכות השונות ובטופולב 134 הוא ממוקם באף המטוס. מהנדס הטיסה הוא מומחה למערכות המטוס ואחראי לאיתור ופתרון תקלות שעלולות להתעורר בזמן הטיסה או במצבי חירום. כמו כן, תפקידו הוא לעבד את הנתונים הנדרשים להמראה ולנחיתה של המטוס. במטוסי ההרקולס אחראי המכונן על גם ניהול התהליכים הטקטיים בטיסה (הצנחות, תדלוק אווירי וכו'). בעקבות התפתחות טכנולוגיית המחשבים ומערכות הטיסה, אין עוד צורך במהנדסי טיסה במטוסי הנוסעים החדישים. במטוסים שהחלו להיכנס לשירות החל משנות השמונים של המאה ה-20, ניטור מערכות הטיסה נעשה באמצעות מחשב המדווח על תקלות ישירות לטייסים. בחלק מחברות התובלה האוויריות מהנדס הטיסה נחשב גם לקצין שני, אם הוא טייס בהכשרתו. בחברות התעופה המסחריות מהנדס הטיסה הוא שלישי בשרשרת הפיקוד, אחרי הקברניט והקצין הראשון ואינו הבכיר בצוות הטיסה. בחיל האוויר הישראלי ישנם מהנדסי טיסה במטוסי הבואינג 707 שתפקידם הוא לבצע את תהליך ההתחברות בעת תדלוק אווירי. כינוי בעל התפקיד בעת הטיסה הוא בוּמר, על שם מוט התדלוק המכונה "בום". שני פומס ונועה פניגשטיין, ‏מי הם "מפעילי המפלצות"? הכירו את מכונני הטיסה, באתר חיל האוויר הישראלי שני פומס ונועה פנישטיין, ‏רגע מכונן, באתר חיל האוויר הישראלי חדשות 2, ‏המכוננים: הכירו את הטייסים האלמוניים, באתר ‏מאקו‏, 31 בדצמבר 2015 אוהב טורג'מן, ‏אחד על אחד עם מכוננת, באתר חיל האוויר הישראלי, 7 בינואר 2021
אבינרי

האם התכוונתם ל... אמיל אבינרי – מתאגרף ושחקן ראינוע ארץ ישראלי; בנו של משה אבינרי (רבלסקי) יצחק אבינרי – בלשן עברי, בעל "יד הלשון"; בנו של משה אבינרי (רבלסקי) משה אבינרי (רבלסקי) - רב ומחנך, מחלוצי הדיבור העברי ברוסיה. אביהם של יצחק ואמיל שלמה אבינרי – פרופסור למדע המדינה באוניברסיטה העברית בירושלים אבינר אבנרי אבנר
גרון (פירושונים)

האם התכוונתם ל... גרון – איבר בגוף האדם גארון – נהר בדרום מערב צרפת טארן וגארון – מחוז בצרפת אישים: משה גרון – קרדיולוג וחוקר ישראלי קורט גרון – במאי קולנוע ושחקן יהודי גירון גרון עמוק
זכוכית בורוסיליקט

זכוכיות בורוסיליקטיות הן זכוכיות המכילות בורון ומשמשות לייצור כלי בית, כלי מעבדה ורכיבים אופטיים (כדוגמת עדשות). יתרונן של זכוכיות אלו הוא ביציבותן לחום ובעמידותן המכנית והכימית. הידועה שבהן נקראת פיירקס (Corning 7740) ומיוצרת על ידי חברת "קורנינג". זכוכית בורו-סיליקאט פותחה בסוף המאה ה-19 על ידי היצרן הגרמני Otto Schott ושווקה בשם במסחרי Duran . ב-1915 החלה חברת קורנינג לייצר זכוכיות בורוסילקאט בשם המסחרי פיירקס שהפך למילה נרדפת לזכוכיות אלו בארצות דוברות אנגלית. בהמשך, יצור כלי המטבח עברו לחברה נפרדת, אינסטנט ברנדס. זו הגישה בקשה לפשיטת רגל ב-12 ביוני 2023. בנוסף לצורן דו-חמצני ולתחמוצות נתרן, אשלגן וסידן (המרכיבים של זכוכיות Soda Lime רגילות) מכילה הזכוכית גם תחמוצת בורון, B2O3. 4-8% תחמוצות מתכות אלקליות: Na2O ו K2O 2-7% תחמוצת אלומיניום Al2O3 עד 5% תחמוצת מתכת אלקלית עפרורית CaO או MgO 70-80% סיליקה SiO2 7-13% תחמוצת בורון B2O3 פיירקס היא זכוכית הבורוסיליקט הידועה ביותר. הרכבה (באחוזי משקל): הכנסת בורון כ-network former לרשת הטטראדרות היוצרות את הזכוכית גורמת לירידה במקדם ההתפשטות התרמי מקדם ההתפשטות התרמי בפיירקס הוא ‎3.3×10-6‎ ביחידות של [ 1 חלקי c° ] בלבד בהשוואה ל-‎9-10×10-6‎ ביחידות של [ 1 חלקי c° ] בזכוכיות רגילות, תכונה זו הופכת זכוכית בורוסיליקטית מתאימה לכלי בישול, לגופי תאורה וכן לייצור מראות טלסקופ ועדשות, שצורתן צריכה להישאר קבועה למרות טמפרטורת סביבה משתנה. תכולה נמוכה של מתכות אלקליות מעניקה לזכוכית בורוסיליקט יציבות כימית מוגברת בהשוואה לזכוכיות Soda Lime (המכילות כ 15% תחמוצות של מתכות אלקליות). קטיונים של נתרן ואשלגן הם network modifiers - אינם קשורים קוולנטית לרשת הטטראדרות היוצרת את הזכוכית אלא קשורים יונית לחמצנים בלתי מגשרים ויכולים לעבור דיפוזיה או לדלוף מהזכוכית (חילוף יונים) לתמיסות. צפיפות: 2.23 גרם/סמ"ק (פיירקס) מבחינה אופטית, זכוכיות בורוסיליקט הן זכוכיות crown: בעלות מקדם שבירה נמוך, 1.51-1.54 בתחום הנראה ובעלות נפיצה נמוכה - מספר אבה בסביבות 65. אחת מזכוכיות הבורוסיליקט שנפוצה מאוד ביישומים אופטיים היא BK7, שבאורך גל 587.6nm מקדם השבירה שלה nd = 1.5168 ומספר אבה הוא Vd = 64.17 . Annealing point, כלומר הטמפרטורה בה משתחררים במהירות מאמצים ש"הוקפאו" בזכוכית עבור פיירקס היא 565°C לעומת 545°C בזכוכית רגילה (Soda Lime) וה Softening point כלומר הטמפרטורה בה הזכוכית תזרום בהשפעת מאמץ חיצוני היא 820°C בהשוואה ל 735°C בזכוכית רגילה. כלי מעבדה כלי בישול צנרת של מים מזוקקים ציפוי גופי חימום לאקווריום (נדרשת עמידות תרמית בשל הפרשי הטמפרטורות בין גוף החימום הפנימי למי האקווריום) יישומים אופטיים מראות טלסקופ עדשות לפנסים מעטפת חיצונית של נורות להט, כספית, נתרן ומתכת הליד בהספקים גבוהים מדפסות תלת-מימד זרודור מדיה וקבצים בנושא זכוכית בורוסיליקט בוויקישיתוף רחל קדרס, מאז 1915: מי המציא את הפיירקס שלכם?, באתר ynet, 1 ביוני 2015 יצרנית כלי המטבח פיירקס הגישה בקשה לפשיטת רגל: "הריבית הגבוהה פגעה בנו", באתר כלכליסט, ‏יוני 2023 Glass–ceramics with zero thermal expansion in the system BaO/Al2O3/B2O3 Diana Tauch and Christian Rüssel, Journal of Non-Crystalline Solids Vol. 351 (2005) 2294 BK7, Optical glass | Quality Bor-Crown glass
ליש

האם התכוונתם ל... אריה – מילה נרדפת לליש ליש – שמה הקודם של העיר דן טרם כיבושה על ידי שבט דן. ידועה גם בשם לשם אישים: אהרן ליש – פרופסור ישראלי ללימודי אסיה ואפריקה אריה ליש – סופר ושחקן ישראלי לוי אשכול – ראש ממשלת ישראל וחבר ההגנה. כינוי בתקופת המחתרת היה ליש ליס לש
נאדית

הנאדיות או נאדיות הריאה הן מבנים מיקרוסקופיים בצורת שלפוחיות, העטופים בנימי דם רבים ונמצאים בקצות הסימפונות בריאות. הנאדיות מתחילות להופיע החל מההתפצלות ה-16 בריאה. מספר הנאדיות עולה ככל שמתקדמים במורד העץ הריאתי. מבנה הנאדיות מאפשר חילוף גזים יעיל בין חלל הנאדיות לדם, שכן שטח הפנים שלהן גדול ביותר ביחס לנפחן, בשל ממדיהן הקטנים. דבר זה גורם לכך שחלקיקי הגז מתנגשים אחד בשני ובדפנות הנאדית בקצב גבוה, ולכן מפעפעים בקצב גבוה. כאשר אנו שואפים אוויר, הנאדיות מתמלאות ומתאפשר פעפוע של חמצן ופחמן דו-חמצני בין הנאדיות לזרם הדם. הפחמן הדו-חמצני מפעפע מרקמות הגוף אל זרם הדם ומהדם אל הנאדיות ולבסוף נפלט החוצה. החמצן מפעפע אל זרם הדם ומשם לתאי הגוף, בהם נעשה בו שימוש להפקת אנרגיה בנשימה תאית. כל נאדית חייבת להיות קטנה ובעלת דופן דקה, על-מנת שכמות משמעותית של גזים תוכל לפעפע דרכה. עובי דופן הנאדית הוא כעוביו של תא אחד בלבד. כמו כן לנימי הדם המקיפים נאדית, דפנות דקות במיוחד - הן בנויות בעצמן משכבת תאים אחת בלבד. נתונים אלה מגדילים את יכולתם של הגזים לפעפע בין חלל הנאדית וזרם הדם. תאי הדם האדומים נדחסים בזה אחר זה לנימי הדם הדקים שמסביב לנאדית, עובדה המשפרת יעילות מיצוי פעפוע הגזים מכל תא דם אדום. בריאותיו של אדם בוגר יש בין 300 ל-450 מיליון נאדיות. בשל מספרן הגדול של הנאדיות, על אף נפחה הקטן של הריאה, שטח הפנים שלה עצום, ומאפשר חילוף של כמות גדולה של גזים. אילו היו נפרסות כל הנאדיות בריאה של אדם מבוגר זו ליד זו היה מתקבל שטח שבין 80 ל-120 מטרים רבועים, כשטח דירה בת ארבעה חדרים. מדיה וקבצים בנושא נאדית בוויקישיתוף נאדית, באתר אנציקלופדיה בריטניקה (באנגלית) ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
גילה קצב

גילה קצב (נולדה ב-2 ביולי 1948) היא אשתו של נשיא המדינה לשעבר משה קצב משנת 1969. הייתה רעיית נשיא מדינת ישראל השמינית בין ה-1 באוגוסט 2000 ל-1 ביולי 2007. פעלה שנים רבות בארגונים "יד שרה" ו"המועצה לילד החוסה", זאת תוך שילוב של עבודה סדירה במשך כשלושים שנה בבנק לאומי. פעלה רבות בתחומים חברתיים, כגון סיוע לילדים במצוקה, וטיפול וסיוע לנפגעי אלימות במשפחה. כאשר בעלה הואשם והורשע בביצוע עבירות אונס, מעשה מגונה בכוח והטרדה מינית של נשים שהיו כפופות למרותו בעת שכיהן כשר התיירות וכנשיא המדינה, עמדה קצב לימין בעלה, ותמכה בטענותיו שהוא חף מפשע ושנעשה להם עוול. נולדה בבית החולים הדסה שבתל אביב בשנת 1948, בת לבן-ציון ורחל פרדני (לבית אלפסי), יוצאי תנועת בית"ר מפולין ומאוקראינה, חסידי גור. סבה היה ממייסדי העיר בני ברק. אביה עלה ארצה מפולין. הוא היה מפקד אחד מגדודי בית"ר בתל אביב, היה טכנאי שיניים במקצועו ובעל מעבדת שיניים ברחוב יוחנן הסנדלר. אמה רחל הייתה עקרת בית גילה היא בתם השלישית מתוך ארבעה ילדים; אחיה יאיר הוא איש חב"ד, אחותה חיה עבדה באוניברסיטת חיפה ואחיה הצעיר אהרון הוא עובד בנק מראשון לציון אחרי שסיימה את לימודיה התיכוניים, שוחררה מצה"ל מטעמי דת. בשנת 1967 הכירה את משה קצב דרך שידוך בעקיפין של דודה של גילה, יצחק אלפסי. בני הזוג קצב נישאו בשנת 1969 באולמי בני ברית שבתל אביב, ולהם ארבעה בנים ובת. קצב עבדה במשך כ-30 שנה בבנק לאומי. עם בחירות 2000 לנשיאות ישראל נבחר בעלה, חבר הכנסת משה קצב, לנשיאות ישראל וגילה עזבה את הבנק ואת קריית מלאכי ועברה להתגורר עם בעלה במשכן נשיאי ישראל שבירושלים. בשנת 2006 זכתה בפרס ירושלים מטעם ערוץ 7. במהלך חקירת עבירות המין שבהן נחשד משה קצב והמשפט שבו הורשע, עמדה לצדו והביעה בו אמון מלא, אם כי נמנעה מחשיפה תקשורתית. מדיה וקבצים בנושא גילה קצב בוויקישיתוף שוש מולא, "ידיעות אחרונות", תמיד אשתו: החיים החדשים של גילה קצב, באתר ynet, 9 באוגוסט 2013 בילי מוסקונה-לרמן, מוסף סופשבוע, מאחוריו. אבל למה בעצם?, באתר nrg‏, 27 באוקטובר 2006 יניר יגנה‏, "גווייה מהלכת, מדברת עם הקירות": גילה קצב מייחלת לשחרור בעלה, באתר וואלה, 26 במרץ 2016 דרור גלוברמן, ‏"יש נשים שחושבות ששלמות המשפחה היא מעל הכל", באתר ‏מאקו‏, 7 בדצמבר 2011 https://web.archive.org/web/20201027120626/http://saloona.co.il/blog/%d7%9e%d7%99-%d7%90%d7%aa-%d7%92%d7%99%d7%9c%d7%94-%d7%a7%d7%a6%d7%91/ יפה נבו וטובה דדון, "אני גילה, גילה מהבנק", ידיעות תל אביב, 7 באוקטובר 2006 רעיית הנשיא גילה קצב זוכת פרס כנס ירושלים, באתר ערוץ 7 גילה קצב: לעולם לא אעזוב את משה, באתר ynet, 3 בנובמבר 2006
Beatles '65

Beatles '65 הוא אלבום של להקת הביטלס. האלבום הוא האלבום השישי שיצא בארצות הברית. ההבדל היחיד בינו לבין האלבום Beatles for Sale הוא החלפת שני שירים בסינגלים I Feel Fine ו-She's a Woman. כל השירים נכתבו על ידי ג'ון לנון ופול מקרטני, למעט אם צוין אחרת. No Reply I'm a Loser Baby's in Black Rock and Roll Music (צ'אק ברי) I'll Follow the Sun Mr. Moonlight (רוי ליי ג'הנסן) Honey Don't (קארל פרקינס) I'll Be Back She's a Woman I Feel Fine Everybody's Trying to Be My Baby (קארל פרקינס) מידע על האלבום Beatles '65 באתר MusicBrainz מידע על האלבום Beatles '65 באתר AllMusic האלבום Beatles '65 באתר Discogs
דגל איי מרשל

דגל איי מרשל (באנגלית: Flag of the Marshall Islands) הוא דגלה הלאומי של מדינת האיים איי מרשל. הדגל אומץ ב-1 במאי 1979, עם קבלת השלטון העצמי. הדגל מסמל את הקשר בין האיים לאוקיינוס, כמקובל בדגלי האזור. האלכסון בדגל העולה מהניצב אל קצה הדגל מסמל את קו המשווה. הכוכב מעל קו זה מסמל את הארכיפלג הצפוני של האיים, ואילו הקו הכתום והקו הלבן מסמלים את שרשרת איי רטאק ואת שרשרת איי ראליק בהתאמה. כמו כן צבעים אלה מסמלים אומץ ושלום בהתאמה. 24 הקצוות של הכוכב מסמלים את 24 מחוזות הבחירה באיים, כאשר 4 הקצוות הארוכים מייצגים את המרכזים התרבותיים: מג'ורו, Ebeye, Jaluit ו- Wotje . הדגל עוצב על ידי אמליין קבולה, הגברת הראשונה הראשונה של הרפובליקה. סמל איי מרשל המנון איי מרשל מדיה וקבצים בנושא דגל איי מרשל בוויקישיתוף איי מרשל, באתר דגלי העולם (באנגלית) דגל איי מרשל, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
Past Masters, Volume Two

Past Masters, Volume Two הוא אלבום אוסף של להקת הביטלס הכולל סינגלים בלבד של הלהקה. האלבום יצא ב-1988 והכיל סינגלים מהשנים 1965–1970. זהו האלבום הראשון שיצא בתקליטור (יחד עם חלקו הראשון של אוסף זה, Past Masters, Volume One). באלבום חמישה עשר שירים שחלקם הם איי-סייד ובי-סייד. כל השירים נכתבו על ידי פול מקרטני וג'ון לנון, למעט אם צוין אחרת. Day Tripper ‏(1965, איי-סייד) We Can Work It Out ‏(1965, איי-סייד) Paperback Writer ‏(1966, איי-סייד) Rain ‏(1966, בי-סייד) Lady Madonna ‏(1968, איי-סייד) The Inner Light (ג'ורג' האריסון) ‏(1968, בי-סייד) Hey Jude ‏(1968, איי-סייד) Revolution ‏(1968, בי-סייד) Get Back ‏(1969, איי-סייד) Don't Let Me Down ‏(1969, בי-סייד) The Ballad of John and Yoko ‏(1969, איי-סייד) Old Brown Shoe (האריסון) (1969, בי-סייד) Across the Universe (ביצוע עבור אלבום לצדקה בשם No One's Gonna Change Our World שנעשה על ידי אמנים שונים עבור הקרן העולמית לשימור חיות הבר, 1969) Let It Be ‏(1970, איי-סייד) (You Know My Name (Look up the Number ‏ (1970, בי-סייד) מידע על האלבום Past Masters, Volume Two באתר MusicBrainz האלבום Past Masters, Volume Two באתר Discogs
מחנה יהודה (ירושלים)

מחנה יהודה היא שכונה יהודית במרכז ירושלים, והיחידה בגוש הנחלאות השוכנת מצפון לרחוב יפו. השכונה נוסדה בשנת 1887 (תרמ"ז) ונקראה על שם יהודה נבון, אחיו הבכור של אחד ממקימי השכונה, יוסף נבון, שמת בדמי ימיו. מאחר ששוק מחנה יהודה הסמוך נטל את שם השכונה, סוברים רבים בטעות כי הוא מהווה חלק ממנה, ולא היא: גבולות השכונה הם: רחוב יפו מדרום, רחוב יוסף נבון ממערב, רחוב דוד ילין מצפון ורחוב יוסף בן מתתיהו ממזרח. שכונת מחנה יהודה הוקמה ביוזמת שלושה עסקנים: יעקב פרוטיגר, מנהל בנק פרוטיגר ומיסיונר לשעבר; היזם היהודי שלום קונסטרום; והעסקן יוסף נבון. השלושה היו שותפים בכמה פרויקטים עסקיים בירושלים, בהם גם הקמת שכונת 'סוכת שלום' הסמוכה למחנה יהודה. אחד המבנים הבולטים בשכונת מחנה יהודה הוא בית הכנסת 'זהרי חמה' שנבנה על ידי ר' שמואל לעווי, ושוכן בדרומה, על רחוב יפו. בית הכנסת ידוע בשל שעון השמש הענק הקבוע בחזיתו. מוסדות מפורסמים בשכונה זו הם ישיבת שפת אמת בה קבורים גם שניים מאדמו"רי גור וישיבת מאור עיניים. הרב שמחה בונים אלתר, אדמו"ר גור, היה גר בשכונה ברחוב אלפנדרי. שוק מחנה יהודה מחניודה בנימין קלוגר, מחנה יהודה ושכנותיה השכונות שעשו את ירושלים החדשה, בהוצאת "המודיע" תש"פ מדיה וקבצים בנושא מחנה יהודה בוויקישיתוף מחנה יהודה (ירושלים, ישראל), דף שער בספרייה הלאומית נירית שלו כליפא, נחלאות בלב עיר, הוצאת יד בן צבי ירושלים 2003, עמ' 120-124 ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
פאלי

פאלי היא שפה הודו-ארית המפורסמת בעיקר עקב היותה השפה הליטורגית בה נכתבו הכתבים הבודהיסטים הראשונים. כתבים אלו, הידועים גם בשם הקאנון הפאלי או בשפת הפאלי טי-פיטאקה (שלושת הסלים), הועלו על הכתב בסרי לנקה במאה הראשונה לפנה"ס. הפאלי נכתב במגוון של מערכות כתב, החל מהברהמי, דוואנגרי ומערכות כתב הודיות אחרות, וכלה בצורה הכתובה באלפבית לטיני שפותחה על ידי המלומד הבריטי רהיס דייוידס מאגודת הטקסט הפאלי. המלה "פאלי" פרושה "שורה" ומציינת את שורות המקור של הטי-פיטאקה בניגוד לפרשנות המסורתית המאוחרת המתלווה אליהם ומכונה אַטְּהַקַטְהַא [דרושה הבהרה]. במקור, אם-כן, המלה לא ציינה שפה מסוימת אלא אוסף כתבים מסוים ורק מאוחר יותר החלה המלה לציין את שפת הכתבים. מחקרים אטימולוגיים מצביעים על כך שפאלי אינה השפה בה דיבר הבודהה, אלא היא תוצר שילוב בין כמה שפות מדוברות אליו נוספו שינויים ו"תיקונים" במאות השנים אחר מותו אחת התופעות הלשוניות האלה מכונה "סנסקריטיזציה" ובמסגרתה שונו מילים מסוימות כך שדמו בהגייתן ובצורתן למילים בסנסקריט. למרות שהשפה הפאלית היא תוצר תהליכי עיצוב ממושכים, נראה שהיא אחת הדוגמאות המקורבות ביותר לשפת הדיבור בחבל מגדה בה ככל הנראה חי גאוטמה הבודהה ושם פיתח ולימד את תורתו. Norman, KR. 1997. A Philological Approach to Buddhism. London: Routledge. ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.